Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de zanayîş da.
Eşkerayîya HPGyî de nê ameyî vatene:
''HPGyî da pêhesanayene ke Yewîyanê Pawitişî yê Hewayî yê Şehîde Delale Amed 20ê tebaxe de qezaya Amedîye ya Duhokî de vera artêşa tirke çalakîyêke kerde. Qereqolê Sire artêşa tirke yê Şeladizê bi wesayîtanê hewayî ame pirodayene. Wesayîtanê hewayî bi madeyê teqnayîşî serkewte resayê hedefê xo û bitesîr da înan ro. Çalakî de xeylêk leşkerê tirkî ameyî cezakerdene la hûmara înan zelal nêbîye. Na çalakî semedê yadkerdişê şehîda verêne ya hewayî Doga Zîlan û selemkerdişê xoverdayîşo destankî yê Heftanînî ameye kerdene.‘‘
23ê tebaxe de teyarayanê şerî yê artêşa tirke hêrişê Herêmanê Pawitişî yê Medya kerd. Saetanê serê sibayî de wareyê Rostê yê warê Goşine yê herêma Xakurkê û cemê şanî zî warê Karkerî û Saca yê Zapî bombarduman kerdî. Netîceya hêrişî de warê Karkerî de şewat vejîya. Nê bombardumanan de vînîbîyayeyê ma çîn ê.''
